चालीसा काल में बुराइयों व अवगुणों का त्याग करें
ग्वालियर| ईसाई समाज ने प्रभु यीशु की याद में राख बुधवार से चालीसा काल ऐश वेडनेसडे शुरू किया। गुड फ्राइडे तक चलने वाले चालीस दिवसीय कार्यक्रम में समाज के लोग रविवार का दिन छोड़कर उपवास व प्रार्थना करते हैं। इसका शुभारंभ संत जॉन महा गिरिजाघर फालका बाजार में मुख्य अनुष्ठानदाता थॉमस थैन्नट, जोसफ कैथेतारा, जॉन डिसूजा, फादर मार्टिन, फादर डेविस व फादर डॉन पाड्या की मौजूदगी में हुआ। थाॅमस थैन्नट ने कहा, हमें चालीसा काल में बुराइयों और अवगुणों का त्याग करने के साथ स्वार्थ को छोड़कर जीवन में नया रूप लाना है। यही हमारी सच्ची सेवा, उपवास और परहेज होगा। बाइबिल पाठ जेम्स वर्गिस ने व सुसमाचार फादर जॉन डिसूजा ने पढ़ा।
hin_Deva hin_Deva